6. ΒΑΣΙΛΙΚΟΝ ΔΙΑΤΑΓΜΑ της 23 Μαρτ./20 Απρ. 1953 Περί συστάσεως Δευτεροβαθμίου Υγειονομικής Επιτροπής εν Λέσβω. Έχοντες υπ’ όψιν την παρ. 3 του άρθρ. 11 του Νόμ. 1811/51 «περί Κώδικος καταστάσεως Δημοσίων Διοικητικών Υπαλλήλων» την υπ’ αριθ. 17/9.1.53 σύμφωνον γνώμην του Α.Σ.Δ.Υ. ως και την υπ’ αριθ. 86/53 γνωμοδότησιν του Συμβουλίου της Επικρατείας. Προτάσει του Ημετέρου επί της Κοινωνικής Προνοίας Υπουργού απεφασίσαμεν και διατάσσομεν: Άρθρον μόνον.-Συνιστώμεν εις την έδραν του Υγειονομικού Κέντρου Λέσβου, ένθα δεν υφίσταται έδρα Εφετείου, Δευτεροβάθμιον Υπηρεσιακήν Υγειονομικήν Επιτροπήν. Η κατά τόπον αρμοδιότης της ως άνω Επιτροπής επεκτείνεται εφ’ ολοκλήρου της περιφερείας του ειρημένου Υγειονομικού Κέντρου περιοριζομένης αντιστοίχως της κατά τόπον αρμοδιότητος της Δευτεροβαθμίου Υγειονομικής Επιτροπής Ερμουπόλεως (περιφέρεια δικαιοδοσίας Εφετείου Αιγαίου). Η συγκρότησις της άνω Επιτροπής θέλει γίνη δια πράξεως του οικείου Νομάρχου. Εις τον αυτόν επί της Κοινωνικής Προνοίας Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. Σελ. 326(α) Τεύχος 679-Σελ. 6

[Source: greek_legal_code_raptarchis | Tokens: 1004]